Vilnius, 2020 m. gruodžio 7 d.

**„Lidl“ atidaro parduotuvę Naujojoje Vilnioje**

# Prekybos tinklas „Lidl“ tęsia plėtrą ir atidaro jau septynioliktąją parduotuvę Vilniuje. Gruodžio 10 dieną naujoji „Lidl“ parduotuvė duris atvers sostinėje, Naujosios Vilnios rajone, adresu Pramonės g. 17A. Ši parduotuvė išsiskirs ne tik savo architektūra, bet ir išorės aplinka – prie pat parduotuvės prekybos tinklas įrengė išskirtinį skverą su laisvalaikio zona bei prisidėjo prie rajono infrastruktūros gerinimo.

# Atidarydamas parduotuvę Naujojoje Vilnioje prekybos tinklas įrengė bei atnaujino aplinkinių gatvių pėsčiųjų takus, įrengė naujus gatvių apšvietimus, rekonstravo Pramonės g. lietaus vandens surinkimo sistemas. „Lidl“ taip pat įgyvendino sprendimus, gerinančius eismą greta parduotuvės ir aplinkinėse gatvėse – išplatinta Pramonės g. bei suformuotos keturios eismo juostos, atnaujintas šviesoforas, įrengiant saugų kairinį posūkį į Pramonės g., taip pat įrengta vaizdo stebėjimo sistema.

„Lidl“ prisidėjo ir prie bendruomenės aplinkos gerinimo – įrengta nauja asfaltuota gatvė Skydo g. gyventojams, suformuotos įvažos į kiemus, įrengta lietaus vandens surinkimo sistema, takai ir gatvių apšvietimas.

**Išskirtinio dizaino parduotuvė**

Naujoji „Lidl“ parduotuvė įsikurs išskirtinėje vietoje – pačiame Naujosios Vilnios rajono centre, netoli stoties, todėl bus patogiai pasiekiama tiek rajono gyventojams, tiek ir pravažiuojantiems.

Parduotuvė išsiskirs ir netradicine architektūra bei dizainu. Nors naujosios parduotuvės plotas ir yra standartinis, pats pastatas buvo pritaikytas prie esamo sklypo formos ir išsiskirs įstrižu fasadu. Šalia naujosios parduotuvės taip pat įrengtas skveras su želdynais, suoliukais ir apšvietimu, maksimaliai išsaugoti bei įkomponuoti esami medžiai prie parduotuvės teritorijos.

# Naujoji parduotuvė kiekvieną dieną dirbs įprastu darbo laiku nuo 8 iki 22 valandos. Parduotuvės personalą sudarys daugiau nei 30 darbuotojų. Vienus aukščiausių vidutinių atlyginimų mažmeninės prekybos rinkoje mokančio „Lidl“ vidutinis visų darbuotojų atlyginimas, Rekvizitai.lt duomenimis, šių metų rugsėjį siekė 1568,07 eurų neatskaičius mokesčių.

# Dėmesys saugiam apsipirkimui

# Parduotuvė Naujojoje Vilnioje – trečioji, kurią prekybos tinklas atidaro karantino metu. Atižvelgiant į situaciją šalyje, atidarymo dieną „Lidl“ imsis papildomų saugumo priemonių. Nors atidarymo dieną prekybos tinklas pradės šventiškai, tačiau atsisakys tradicinės atidarymo ceremonijos. Parduotuvėje bus papildomai reguliuojami pirkėjų srautai, taip pat bus papildomai dezinfekuojamos vežimėlių rankenos bei parduotuvės paviršiai, pirkėjai informuojami apie saugumo reikalavimų laikymąsi. Atidarymo dieną apsauginės veido kaukės pirkėjams bus dalinamos nemokamai.

Šiuo metu Lietuvoje iš viso veikia 52 prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt